**MUISTIO**

**RAUMAVASU 2017-YDINRYHMÄN KOKOUS**

Aika ja paikka : 8.12.16 klo 12 – 13.45, kasvatus- ja opetusvirasto

Läsnä: Päivi Tiesmaa, Mari Lätti, Päivi Halminen, Marjariitta Kivirauma, Miia Heino, Kaija Ruoste, Eeva Koskinen (pj.) ja Sari Ågren (siht.)

1. **Varhaiskasvatussuunnitelmatyön johtaminen keväällä 2017**

Eeva ei jatka RAUMAVASU-ydinryhmässä keväällä 2017 työaikajärjestelyiden vuoksi. Käytiin keskustelua ydinryhmän puheenjohtajuudesta. Päätettiin, että Marjariitta ja Päivi H ottavat jaetusti hoitaakseen puheenjohtajuuden sekä projektin johtamisen. Ratkaistavia asioita kevään mittaan tulee olemaan koulutusten järjestelyt, RAUMAVASU:n kirjoitustyö sekä jalkauttamisen suunnitteleminen. Päivi T ja Eeva huolehtivat kappaleen 1 kirjoitustyöstä.

1. **Työkalupakit**

Leikin voima- hankkeen ohjausryhmässä päätettiin, että Mari ja Miia tekevät varhaiskasvatussuunnitelman luvuista 2-4 työkalupakit esimiehille. Työkalupakkien on tarkoitus toimia esimiehen apuna varhaiskasvatussuunnitelmiin tutustumisessa ja niiden viemisessä yksiköiden arkeen. Hankkeen kautta maksetaan Miialle ja Marille erilliskorvaus heidän tekemästään työstä. Kouluttaja Hanne Nymanin kanssa on alustavasti sovittu, että hän työstää opinnäytetyönään leikki-aiheisen työkalupakin kaikkien varhaiskasvatuksessa toimivien avuksi.

1. **Yhteistapaaminen 24.1. 2017 klo 13-15 valtuustosalissa**

Suunniteltiin tammikuun yhteistapaamista. Tapaaminen toteutetaan otsikolla ”Sukellus VASU:n maailmaan – Suomi 100v. tehtävänanto yksiköille”. Sari tekee alustavan tiedotteen lähetettäväksi heti ja kutsun/ ilmoittautumisohjeet lähempänä ajankohtaa. Kutsu lähetetään kaikille varhaiskasvatuksen esimiehille, vasukkaille ja yksityisille päiväkodeille. Sari hoitaa myös tarjoilun (kahvitus ja Suomi-konvehteja). Ohjelma suunniteltiin seuraavanalaiseksi: 1) Päivi T toivottaa tervetulleeksi ja kertoo varhaiskasvatuksen ohjausjärjestelmästä (10 min.), 2) Eeva pitää ”vasukatsauksen” ja kertoo, miten RAUMAVASU etenee (10min.), 3) Miia ja Mari kertovat vasuryhmistä, työkalupakista ja kehittämispäivästä (30min.), 4) Kaija kertoo Suomi 100v. ohjelmasta ja 5) Marjariitta ja Päivi H antavat ja ohjeistavat Suomi 100v. osallistavan tehtävän. Tämän jälkeen on tarjolla kahvia ja konvehteja. Loppuun jää aikaa keskustelulle sekä pienelle koonnille.

Vasutehtävä on vapaamuotoinen, se toteutetaan kevään aikana toukokuun loppuun mennessä ja lopputulos/koonti lähetetään Sarille Pedanettiin laitettavaksi.

1. **Leikin voima – Arja Kitolan koulutus**

Sovittiin, että Arja Kitolan vetämä koulutuskokonaisuus varhaiskasvatuksen johtamisesta pidetään hänen ehdottamallaan tavalla kymmenen kerran kokonaisuutena. 16.1. pidetään kokous, jossa suunnitellaan koulutuksen sisältöä. Vaka-kokouksessa pohditaan, kenelle esimiehistä koulutuskokonaisuus olisi hyvä kohdistaa.

1. **Muut asiat**

Keskusteltiin kesän kehittämispäivän sisällöstä. Kehittämispäivän teemana on varhaiskasvatussuunnitelma ja erityisesti leikki ja toimintakulttuuri. Kehittämispäivän runko on kaikille yksiköille samanlainen. Mahdollisesti kehittämispäivässä käytetään työskentelyn pohjana Kotterin 8 askelta muutokseen – taulukkoa. Päätettiin myös, että VASU-lomakkeet käsitellään maaliskuun kokouksessa ja työsuunnitelmat päivitetään toukokuussa.

1. **Seuraava kokous**

Seuraava kokous pidetään Päivi T:n työhuoneessa torstaina 12.1. klo 9.